KOMISIJAS REGULA (EK) Nr. 205/2009

(2009. gada 16. marts),

ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Riso Nano Vialone Veronese (AĢIN))

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,

tā kā:

IR PIEŅĒMUSI ŠO REGULU.

1. pants

Aizsargātas ģeogrāfiskās izcelsmes norādes Riso Nano Vialone Veronese specifikāciju groza saskaņā ar šīs regulas I pielikumu.

2. pants

Specifikācijas galveno elementu kopsavilkums ir sniegts šīs regulas II pielikumā.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV L 93, 31.3.2006., 12. lpp.

(2) OV L 148, 21.6.1996., 1. lpp.

(3) OV L 163, 2.7.1996., 19. lpp.

II PIELIKUMS

KOPSAVILKUMS

Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

“RISO NANO VIALONE VERONESE”

EK Nr. IT-PGI-0117-1529-16.2.2001

ACVN ( ) AĢIN (X)

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī

Nosaukums : MINISTERO DELLE POLITICHE AGRICOLE E FORESTALI Adrese : Via XX Settembre n.20 – 00187 ROMA Tālr. : 06-4819968 Fakss : 06-42013126 E-pasts : qtc3@politicheagricole.it

2. Grupa

Nosaukums : Consorzio Tutela Riso Vialone Nano Veronese IGP Adrese : Via Mazzini, 2b – 37063 Isola della Scala (VR) Tālr. : 045 6630815 Fakss : 045 7300397 E-pasts : — Sastāvs : ražotāji/pārstrādātāji (X) citi ( )

3. Produkta veids

1.6. grupa — Svaigi vai pārstrādāti augļi, dārzeņi un labība

4. Specifikācija

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums

Riso Nano Vialone Veronese

4.2. Apraksts

Augu suga ar vidēji garu veģetācijas ciklu; auga izmērs ir vidēji liels, graudi – smalki, ar neasu galu, pulēti. Izcelsme: Nano x Vialone.

Šķirne: Japonica.

Izplatīšanas gads: 1937.

Veģetācijas cikls: 155 dienas.

Stiebra garums: 95,2 cm.

Mezgla krāsa: violeta.

Vidējā mezgla krāsa: violetas svītras.

Lapas plātne: violetas svītras, habituss nokarens.

Sēklas krāsa: violeta.

Austiņu krāsa: violeta.

Stiebra posma savienojuma daļas krāsa: violeta.

Mēlīte: garums 17,0 mm, šķelta divās daļās, violeta krāsa; habituss nokarens.

Skara: garums – 17,8 cm, nokarena, vaļēja, izteikti izvirzīta uz āru skara, akots ar neasu galu.

Drīksnas krāsa: pigmentkrāsa.

Vārpiņas plēksnes krāsa: violeti brūna.

Zieda ārējās daļas krāsa: ķīlis – violeti brūns, apvalks – violeti brūns, galotne – violeti brūna.

Vārpiņa: bez bārdiņas, vidēji spilvota, garums: 8,1 cm, platums: 4,1 cm, svars: 1 000 gab. – 37,9 g.

Grauds: perikarps balts, garums: 5,6–5,8 mm, platums: 3,4–3,6 mm, biezums: 2,00–2,2 mm, forma (garuma/platuma attiecība): 1,5–1,7, svars: 1 000 graudi sver 31,1 g.

Izturība pret aukstumu: dīgstam liela, ziedēšanas laikā vidēja; izturība dziļā ūdenī (40–50) liela.

Dīgsta attīstība: ātra; noteiktās auglības līmenis: vidējais; apstrādē iegūtais apjoms: 55 %.

Turklāt, lai precīzāk noteiktu Riso Vialone Nano Veronese atšķirības:

attiecībā uz šķirnes piemaisījumiem maksimāli pieļaujamā robeža ir 2 %; produktam jāatbilst arī šādiem fizikālķīmiskajiem parametriem:

— : amiloze : ne mazāk kā 21 % sausnas, — : želatīna veidošanās ilgums : 15 līdz 20 minūtes, — : konsistences rādītājs : ne mazāk kā 0,85 kg/cm2, — : viskozitātes rādītājs : ne vairāk kā 2,5 g/cm.

4.3. Ģeogrāfiskais apgabals

Veronas provinces dienvidu daļa. Ģeogrāfiskajā apgabalā ir iekļautas šādas komūnas: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio un Povegliano Veronese.

4.4. Izcelsmes apliecinājums

Katrs ražošanas procesa posms tiek pārraudzīts, katrā no tiem reģistrējot ievestos un izvestos produktus. Produkta izsekojamība tiek nodrošināta, reģistrējot ražotājus un iepakotājus kontroles iestādes pārraudzībā esošos īpašos sarakstos un pārbaudes iestādei ziņojot par saražotajiem daudzumiem. Pārbaudes struktūra kontrolē ikvienu minētajos sarakstos iekļauto fizisko vai juridisko personu.

4.5. Ražošanas metode

Izmanto Vialone Nano šķirnes sēklas, kurām jābūt ENSE apstiprinātām.

Salīdzinājumā ar citām jaunākām šķirnēm Riso Vialone Nano, kuru ražas apjoms nav liels, ir uzņēmīga pret pirikulariozi, tā mēdz krist veldrē un ir rīsu kultūra, kurai vajadzīga īpaša aprūpe.

Iepriekš minētā Veronas apgabala augsne, avota ūdens, klimats un augu seka nodrošina līdzsvarotus faktorus, kuriem pateicoties augšanas cikls norit un noslēdzas bez grūtībām, radot veselu, lielu graudeni ar iegarenu centrālo dzīslu, kas ne vienmēr šādi veidojas citos rīsu audzēšanas reģionos.

Jāatgādina, ka vieglās un tīrās Veronas apgabala augsnes kalcija klātbūtnes dēļ raksturo vismaz 7,5 pH līmenis un tas, ka ūdens vienmēr ir sārmains.

Šī izteiktā sārmainība raksturo un padara īpašu Veronas apgabala rīsu lauku vidi salīdzinājumā ar lielāko daļu citu Itālijas rīsu audzēšanas apgabalu, kuros augsne galvenokārt ir skāba un nereti tajā trūkst kaļķa.

Apstrāde notiek vietējos rīsu apstrādes uzņēmumos, kuri tiešā veidā turpina šajā reģionā jau kopš XVI gadsimta izplatīto pile da riso jeb tā saukto rīsu lobītavu tradīcijas, no kurām dažas joprojām ir saglabājušās un darbojas. Šajās lobītavās rīsus atbrīvo no čaulām, izmantojot hidrauliskas piestas. Pat ja pašlaik šo apstrādi lielākoties veic, izmantojot mūsdienīgas iekārtas, tomēr tas notiek, ievērojot tādus pašus kritērijus un cenšoties sasniegt tādus pašus rezultātus, kas pārmantoti gadsimtiem ilgas tradīcijas ceļā. Graudu nenoloba un nebalina pilnīgi; to joprojām daļēji klāj perikarps jeb augļapvalks, kas tam palīdz saglabāt savu optimālo stāvokli, lai to varētu izmantot tipisko Veronas risoto gatavošanā.

4.6. Saikne

Riso Vialone Nano Veronese var ražot noteiktajā apgabalā, kuram ir raksturīgs viendabīgs klimats. Produkta audzēšanu veicina arī mīksts un tīrs avota ūdens, kas ir diezgan raksturīgs šim reģionam. Šajos apgabalos rīsus kultivē, izmantojot augsekas sistēmu, saskaņā ar kuru ievērojumi tiek samazināts augu aizsardzības līdzekļu un ķīmiskā mēslojuma izmantojums.

Atšķirībā no citu rīsu audzēšanas apgabalu augsnes Veronas apgabala augsne ir īpaša šādu iemeslu dēļ:

— augsnes pH vienmēr ir sārmains,

— avota ūdeņi, kuri nāk no kaļķi saturošam klintīm, arī ir sārmaini,

— kultūras tradīcijas palīdz saglabāt vēsturiski iegūto rīsu audzēšanas prasmi.

4.7. Pārbaudes struktūra

Nosaukums: : Ente Nazionale Risi Adrese : Piazza Pio XI, 1 – 20123 MILANO Tālr. : 02 8855111 Fakss : 02 861372 E-pasts : info@enterisi.it

4.8. Marķējums

Rīsus iepako papīra maisiņos, uz kuriem ir attiecīgās rīsu audzētavas marķējums un aizsardzības zīme.

Uz marķējuma norāda nosaukumu Riso Nano Vialone Veronese (AĢIN).

Logotipā ir attēlots Cangrande della Scala uz balta zirga, kā arī dzeltena rīsu skara uz melna fona; logotipa apakšā ir atveidots Veronas ģerbonis – sarkanas kāpnes uz dzeltena fona.